לבנית אדמדמה

לבנית אדמדמה (שם מדעי: Egretta rufescens) היא מין של עוף מים בסוג לבנית ממשפחת האנפתיים החי בביצות במערב אמריקה המרכזית ואמריקה הדרומית וגם באיים הקריביים, איי בהאמה, מקסיקו ודרום ארצות הברית.

אורך הלבנית 68–82 ס"מ, מוטת כנפיה 116–125 ס"מ ומשקלה 364–870 גרם. הצעירים של הלבנית חומים בכל גופם אך הבוגרים מתחלקים לשתי קבוצות: חלקם לבנים כמו הלבנית הקטנה ואילו אחרים בעלי צוואר אדמדם,  גוף כחול ופנים כחולות.  המקור צהוב וקצהו שחור. נוצות הראש והצוואר שלהם סומרות ומוגבהות,  בעיקר בעונת הרבייה.

הלבנית חיה בביצות, נהרות ובריכות מתייבשות, לעיתים יחד עם עוד עופות מים. הלבנית מחכה לטרף שיתקרב ואז מסתערת עליו במהירות. היא ניזונה מדגים, צפרדעים, חרקי מים וסרטנים שונים.

מצב השימור של אנפה זו הוא קרוב לסיכון. על פי דיווח ממשלתי, נשארו רק 1,500-2,000 זוגות מקננים בארצות הברית, רובם בטקסס, שם ננקטות פעולות ממשלתיות להגנה על מין זה.

קישורים חיצוניים

הערות שוליים 

ערכים שבהם תבנית בריטניקה אינה מתאימה
בעלי חיים שתוארו ב-1789
טקסונים שתוארו בידי יוהאן פרידריך גמלין
אנפתיים
ארצות הברית: עופות